Mies loukkaantui pienkoneen maahansyöksyssä
Lauantai 18.7.2009 klo 18.04 (päivitetty klo 19.06)
Keski-ikäinen mies loukkaantui, kun pienlentokone putosi maahan Janakkalassa Kanta-Hämeessä lauantaina iltapäivällä. Mies kuljetettiin sairaalahoitoon, mutta hän ei saanut vakavia vammoja. Poliisin mukaan yksin koneessa ollut pilotti, 54-vuotias Suomessa asuva brittimies, oli pystynyt kävelemään onnettomuuden jälkeen tapahtumapaikalta noin kilometrin verran itsekseen.Poliisin mukaan yksitasoinen ja yksimoottorinen lentokone putosi maahan keskelle heinäpeltoa Tervakosken kylässä pari kilometriä taajamasta. Pienkone päätyi katolleen maahan, eikä se maahansyöksystä huolimatta kärsinyt kovinkaan suuria vaurioita.Poliisi tutkii onnettomuuden syytä. Loukkaantunutta pilottia on jututettu onnettomuuden jälkeen, mutta poliisi ei kertonut keskustelun sisällöstä.Onnettomuuden sattuessa hieman kello kahden jälkeen iltapäivällä oli aurinkoinen sää. STT